09/07/2018 | Administración LocalMunicipal
Abegondo
IT TIC: Actuacións administrativas automatizadas

Por medio da presente poño no seu coñecemento que o Sr. Alcalde-Presidente, con data 26/06/2018 14:29:00, ditou o decreto que literalmente lle transcribo: ASUNTO: IT TIC: ACTUACIONS ADMINISTRATIVAS AUTOMATIZADAS EXPEDIENTE: 2018/G003/000324 ANTECEDENTES PRIMEIRO. Enténdese por actuación administrativa calquera acto ou actuación desenvolvida de xeito completo por medios electrónicos por unha Administración Pública, no marco do procedemento administrativo e na que de forma directa non se ten producido intervención algunha por parte de empregado público. En consecuencia, non se trata só de tramitar un procedemento administrativo por medios telemáticos, senón que se permite a súa resolución automatizada a través dunha aplicación informática, o que necesariamente esixe o establecemento das garantías e límites que han de rodear este tipo de actuación. A produción de actos de trámite ou resolutorios de procedementos, así como a de meros actos de comunicación está incluíndos no ámbito de aplicación das actuacións administrativas automatizadas. A Lexislación máis destacada do asunto é a seguinte: A Lei 7/1985, do 2 de abril, Reguladora das Bases de Réxime Local (art.25.2. j) e c) e art.26) A Lei 5/1997, de 22 de xullo, de Administración Local de Galicia. Lei 40/2015, do 1 de outubro, de Réxime Xurídico do Sector Público A Lei 39/2015, de 1 de outubro, do Procedemento Administrativo Común das Administracións Públicas. A Lei Orgánica 15/1999, de 13 de decembro, de Protección de Datos de Carácter Persoal. A Lei 59/2003, de 19 de decembro, de sinatura electrónica. O Real Decreto 3/2010, de 8 de xaneiro, polo que se regula o Esquema Nacional de Seguridade no ámbito da Administración Electrónica. Ordenanza para a regulación da administración electrónica municipal (Publicación provisional: 03-01-2012 BOP Nº 2 -- Publicación definitiva: 12-03-2012 BOP Nº 49) De acordo co previsto no artigo 42 da Lei 40/2015, as entidades integradas na Administración municipal poderán utilizar os sistemas seguintes, no exercicio da competencia en actuacións administrativas automatizadas: a) Selo electrónico de Administración Pública, órgano, organismo público ou entidade de dereito público, baseado en certificado electrónico recoñecido ou cualificado que reúna os requisitos esixidos pola lexislación de sinatura electrónica. b) Código seguro de verificación vencellado á Administración Pública, órgano, organismo público ou entidade de Dereito Público, nos termos e condicións establecidos, permitíndose en todo caso a comprobación da integridade do documento mediante o acceso á sede electrónica correspondente. Os actos administrativos das entidades integradas na Administración municipal poderanse ditar de forma automatizada, sempre que se dea o cumprimento dos requisitos establecidos polos actos administrativos á normativa administrativa aplicable e nesta Ordenanza. O Concello poderá tramitar, adoptar e notificar resolucións de forma automatizada nos seguintes procedementos: - De carácter xeral: todas as actuacións e procedementos que se vaian incorporando, con carácter automatizado, á Plataforma de Tramitación Electrónica do Concello de Abegondo ou á súa sede electrónica (https://sede.abegondo. gal) - De carácter específico: • Expedición de certificados e de volantes de empadroamento. • Expedición electrónica de certificados e de informes de datos individualizados dos padróns, matrículas, censos e outros documentos tributarios e de ingresos públicos. • Expedición automática de recibos de presentación no rexistro electrónico da Administración. • Actuacións automatizadas de comprobación e de validación. • Foliado automático de expedientes electrónicos. • Apertura e peche de libros electrónicos. • Actos automáticos de constancia, por exemplo a expedición de notas simples e de certificacións administrativas dos asentamentos de rexistros electrónicos e dos contidos de libros electrónicos. • Emisión automática de copias auténticas de documentos electrónicos. • Dixitalización de documentos en soporte papel. • Actos automáticos de comunicación coa cidadanía. • Actas de trámite e administrativos sobre requirimento de emenda de defectos, así como información relativa á duración do procedemento e o sentido do silencio administrativo. • Intercambio de información, documentación e certificación con outras Administracións, Corporacións, Entidades e Institucións Públicas, Privadas e da Unión Europea. • Migracións e cambios de formato automáticos, particularmente a efectos de arquivo. Con carácter previo á posta en funcionamento de cada un dos procedementos de xestión automatizada, adecuarase ás necesidades de xestión automatizada e de seguridade, de acordo co Esquema Nacional de Seguridade. SEGUNDA. O artigo 41.1 da Lei 40/2015, do 1 de outubro, de Réxime Xurídico do Sector Público, dispón que “Se entende por actuación administrativa automatizada calquera acto ou actuación realizada integramente a través de medios electrónicos por parte dunha administración pública no marco dun procedemento administrativo e na cal non interveña de maneira directa un empregado público. O apartado 2 do artigo 41 prevé que «en caso de actuación administrativa automatizada tense que establecer previamente o órgano, ou órganos competentes segundo os casos, para definir as especificacións, programación, mantemento, supervisión e control de calidade, e se procede auditoría do sistema de información e do código fonte. Así mesmo, tense que indicar o órgano responsable para os efectos de impugnación”. Así mesmo, o artigo 42 prevé, que “No exercicio da competencia na actuación administrativa automatizada, cada administración pública pode determinar os supostos de utilización dos sistemas seguintes de firma electrónica: a) Selo electrónico de Administración pública, órgano, organismo público ou entidade de dereito público, baseado nun certificado electrónico recoñecido ou cualificado que reúna os requisitos esixidos pola lexislación de firma electrónica. b) Código seguro de verificación vinculado á Administración pública, órgano, organismo público ou entidade de dereito público, nos termos e condicións establecidos; permítese en todo caso a comprobación da integridade do documento mediante o acceso á sede electrónica correspondente”. As aplicacións informáticas coas que se realizará a tramitación electrónica automatizada a que se refire esta resolución son, ademais de todas aquelas cuxa norma de creación así o prevexa, as seguintes: a) XESTIÓN DE PROCEDEMENTOS (TEDEC/SIGM) e @copy Os expedientes administrativos e documentos xerados polas citadas aplicacións almacénanse nos sistemas de información municipais. Ditas aplicacións informáticas garantirán o control dos prazos, a identificación dos órganos responsables dos procedementos, así como a tramitación ordenada dos expedientes administrativos. b) Ostentan permisos de Selo Electrónico os seguintes traballadores municipais: Hmad Unwin Andreea, Tomas Jorge Naimi Lechhab Boughrara, Marivi Venzal Bacescu, Jon Xabier El Boutrouki Portulas, Ildefonso Manuel Juana Begoña Mihalache Yakimov, Gaspar Francisco Van de Voorde Autet, Cristina Corina Artoleta Ospina, Assier Reve Nascimiento, Francisco Vidal Rukhsar Linuesa, Esperanza Mercedes Cloe Ojen Amorena e Crisanto Balarezo Krassimirova.1. Os interesados poderán iniciar a tramitación automática dos procedementos indicados no rexistro do Concello ou lugares habilitados no artigo 16 da lei 39/2015, de 1 de outubro, de procedemento administrativo común das administracións públicas.2. Os interesados poderanse identificar e autenticar mediante documento nacional de identidade ou documento equivalente.3. A tramitación electrónica automatizada contempla a captura automática da información contida nas bases de datos corporativas do Concello.4. As solicitudes das prestacións relacionadas no resolve primeiro asinaranse electrónicamente empregando o selo electrónico da entidade.5. A identificación e autenticación dos cidadáns poderá levarse a cabo por un funcionario público habilitado.6. Os interesados poderán obter, mediante impresión, un resgardo da tramitación da solicitude efectuada, na que constarán todos os datos mostrados polo sistema e aqueloutros cumprimentados polos propios cidadáns, así como o número de rexistro, data e hora, ente que se entende competente para a resolución da solicitude mediante procedemento administrativo automatizado.7. O Concello emitirá resolución automatizada que recollerá expresamente, ademais do contido establecido con carácter xeral na Lei 39/2015, de 1 de outubro, de procedemento administrativo común das administracións públicas, o seguinte: a) A súa condición de acto administrativo automatizado. b) O selo electrónico da entidade. c) O órgano que ha de considerarse responsable a efectos de impugnación, de acordo co indicado no resolve quinto. O código electrónico de autenticación (CEA) permitirá verificar a autenticidade dos documentos xerados electrónica e automaticamente nos procedementos automatizados. Os expedientes de tramitación automática arquivaranse no xestor documental TEDec SIGEM, asinado mediante selo electrónico do Concello. As copias dos documentos electrónicos terán a consideración que se establece no artigo 27 da Lei 39/2015, de 1 de outubro, de procedemento administrativo común das administracións públicas As indicadas resolucións serán recorribles ante o órgano xurisdicional contencioso administrativo, previa reclamación potestativa ante a alcaldía, na forma establecida na Lei de procedemento administrativo. Os órganos competentes para a definición das especificacións serán: A secretaría do Concello é o órgano competente para a definición das especificacións ou detalle do procedemento de creación e emisión do certificado e para o deseño informático, programación e mantemento e auditoría do sistema de información e do código fonte: será a xerencia de Informática da Deputación de A Coruña co departamento de informática do Concello de Abegondo. Esta resolución entrará en vigor a partir do día seguinte da súa publicación no Boletín oficial da Provincia. Visto canto antecede, considérase que o expediente seguiu a tramitación establecida na Lexislación aplicable procedendo a súa aprobación polo Alcalde de acordo co artigo 61.1. o) da Lei 5/1997, de 22 de xullo, de Administración Local de Galicia, en concordancia co artigo 21.1. q) da Lei 7/1985, de 2 de abril, Reguladora das Bases do Réxime Local RESOLVO: PRIMEIRO.- Aprobar os procedementos que se relacionan para os que se realizarán actuacións administrativas automatizadas. Para futuras incorporacións de procedementos e/ou servizos automatizados será necesaria a aprobación mediante resolución de alcaldía. - De carácter xeral: todas as actuacións e procedementos que se vaian incorporando, con carácter automatizado, á Plataforma de Tramitación Electrónica do Concello de Abegondo ou á súa sede electrónica (https://sede.abegondo. gal) - De carácter específico: • Expedición de certificados e de volantes de empadroamento. • Expedición electrónica de certificados e de informes de datos individualizados dos padróns, matrículas, censos e outros documentos tributarios e de ingresos públicos. • Expedición automática de recibos de presentación no rexistro electrónico da Administración. • Actuacións automatizadas de comprobación e de validación. • Foliado automático de expedientes electrónicos. • Apertura e peche de libros electrónicos. • Actos automáticos de constancia, por exemplo a expedición de notas simples e de certificacións administrativas dos asentamentos de rexistros electrónicos e dos contidos de libros electrónicos. • Emisión automática de copias auténticas de documentos electrónicos. • Dixitalización de documentos en soporte papel. • Actos automáticos de comunicación coa cidadanía. • Actas de trámite e administrativos sobre requirimento de emenda de defectos, así como información relativa á duración do procedemento e o sentido do silencio administrativo. • Intercambio de información, documentación e certificación con outras Administracións, Corporacións, Entidades e Institucións Públicas, Privadas e da Unión Europea. • Migracións e cambios de formato automáticos, particularmente a efectos de arquivo. SEGUNDO.- Publicar o presente acordo no Boletín oficial da provincia, no taboleiro de anuncios e na sede electrónica do Concello. TERCEIRO.- Publicar os datos do selo electrónico de Órgano do Concello de Abegondo coa seguinte denominación: SELO DE ORGANO DO CONCELLO DE ABEGONDO. A responsabilidade da utilización a efectos de impugnación corresponde ao Concello de Abegondo. As características do certificado e a verificación de documentos asinados con selo de órgano poderase realizar na sede electrónica do Concello de Abegondo (https://sede.abegondo. gal). O selo electrónico de Órgano do Concello de Abegondo poderase utilizar nos procesos de tramitación automatizada sinalados anteriormente. O órgano responsable a efectos de impugnación é a Alcaldía do Concello de Abegondo. CUARTO.- Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O que resolvo e asino, ante min, o secretario da Corporación. Abegondo, na data que figura na marxe O alcalde O secretario José Antonio Santiso Miramontes Adrián J. Márquez Caramés O que se publica para o seu coñecemento e efectos. Abegondo, mércores 27 de xuño de 2018. O SECRETARIO, Adrián J. Márquez Caramés